b'\n_START_ARTICLE_\nTamburin\n_START_PARAGRAPH_\nTamburin je ro\xc4\x8dno glasbilo iz dru\xc5\xbeine tolkal. Izvira iz Irana. Uporablja se v najrazli\xc4\x8dnej\xc5\xa1ih zvrsteh glasbe\xc2\xa0: italijanska in romska ljudska glasba, klasi\xc4\x8dna glasba, perzijska glasba, gospel, pop glasba in rock. Kot primer navajamo skupino Nazareth, kjer ga je pevec redno uporabljal med petjem._NEWLINE_Ime izvira iz francoske besede tambourin, kar se nana\xc5\xa1a na ozke in dolge bobne, ki so se uporabljali v Provansi. Je okrogle oblike, na eni strani ima napeto ko\xc5\xbeo ali membrano. Ko\xc5\xbea je napeta preko lesenega ali kovinskega okvira, v katerem so odprtine ali zareze, v katere so vpeti kro\xc5\xbeni zvon\xc4\x8dki, ki ustvarjajo zvok pri tresenju tamborina. Premer tamburina je po navadi 50 cm, lahko pa tudi manj. Igra se nanj tako, da se trese, udarja ob dlan ali ob telo \xc4\x8dloveka, ki igra nanj.'